Diari Oficial de la Generalitat Valenciana


Sumari del DOGV 3534, del 08-07-1999 (1999/5617)

RESOLUCIÓ de 27 de maig de 1999, de la Direcció General d'Ensenyaments Universitaris i Investigació, per la qual s'accepta la renúncia a una beca per a la formació de suport tècnic a la investigació i es procedix a una nova adjudicació.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3534

Data del DOGV
:   08-07-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/5617


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 27 de maig de 1999, de la Direcció General d'Ensenyaments Universitaris i Investigació, per la qual s'accepta la renúncia a una beca per a la formació de suport tècnic a la investigació i es procedix a una nova adjudicació. [1999/M5617]
  
Per l'Ordre de 25 de juny de 1998, de la Conselleria de Cultura, Educació i Ciència, es va convocar la concessió de beques per a la formació de personal de suport tècnic a la investigació durant 1999 i s'aprovaren les bases per a l'adjudicació.
  
Per la Resolució de 28 de gener de 1999, es van concedir les esmentades beques, i figurava en la resolució el senyor Miguel Ángel Vargas Miranda com a beneficiari de la beca que corresponia al perfil 15 de la Universitat Politècnica de València (Manteniment i control del sistema de recirculació i circuit obert per a experiències de nutrició amb llobarros, déntols, tilapis, anguiles en laboratoris d'aqüicultura).
  
D'acord amb el que disposa la base 14 de l'annex III de la citada ordre i vista la renúncia presentada pel senyor Miguel Ángel Vargas Miranda amb data 28 d'abril de 1999 i d'acord amb el que establix la disposició final primera de l'Ordre de 25 de juny de 1998, de la Conselleria de Cultura, Educació i Ciència, resolc:
  
Primer
  
Acceptar la renúncia a la beca per a la formació de personal de suport tècnic a la investigació del senyor Miguel Ángel Vargas Miranda i procedir a l'adjudicació d'esta al senyor Jorge Andrés Perán Martínez.
  
Segon
  
El període de gaudiment de la beca comprén des de l'1 de juny fins al 31 de desembre de 1999 i comporta una dotació de 97.000 pessetes brutes mensuals i una assegurança d'accidents corporals i d'assistència mèdica, tot allò d'acord amb les especificacions establides en la base 4, de l'annex III de l'ordre.
  
Tercer
  
El beneficiari de la beca està obligat a complir les especificacions dels annexos I i III de l'ordre de la convocatòria.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei Reguladora de la Jurisdicció Contenciosa Administrativa, esta resolució que posa fi a la via administrativa, podrà ser recorreguda potestativament en reposició o bé podrà ser plantejat directament el recurs contenciós administratiu en el terminis i davant el òrgans que s'indiquen tot seguit:
  
a) El recurs de reposició haurà d'interposar-se davant el conseller de Cultura, Educació i Ciència, en el termini d'un mes comptador des de l'endemà de la publicació en el Diari Oficial de la Generalitat Valenciana.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació en el Diari Oficial de la Generalitat Valenciana
  
València, 27 de maig de 1999.- La directora general d'Ensenyaments Universitaris i Investigació (p. d. Ordre de 25.06.1998): Mª Carmen Martorell Pallás.